Serviceordning på private fællesveje i [adresse] 
Sagsfremstilling 
111.                Serviceordning på private fællesveje i [adresse] - Åbent 
  
  
SAGENS INDHOLD 
På Teknik- og Miljøudvalgsmødet 13. august 2015 blev forslag til serviceordning vedrørende private fællesveje i 
bymæssig bebyggelse og private fællesveje på landet behandlet.  
  
Serviceordningerne er et kommunalt tilbud til vejlaug og grundejerforeninger, hvor kommunen tilbyder løsning af 
forskellige opgaver vedrørende vejbelægningen. 
  
Teknik- og Miljøudvalget ønskede ved behandlingen på mødet 13. august 2015 mere enkle serviceordninger, hvor 
der primært er fokus på vejbelægningen. Der skal i denne sag tages stilling til udformningen af de konkrete 
serviceordninger. 
  
VURDERING 
Teknik og Kultur har udarbejdet et nyt forslag til serviceordning for almindelig vedligeholdelse af private fællesveje. 
Ordningen forudsætter et kvalificeret flertal af grundejere, der hæfter for 2/3 af udgifterne til vejens vedligeholdelse. 
Ordningen kan herefter pålægges samtlige grundejere ved den aktuelle vej.  
  
Allerede eksisterende private fællesveje vil blive tilbudt samme serviceordning.  
  
Forslag til serviceordning for private fællesveje i bymæssig bebyggelse er vedlagt sagen som bilag 1, og forslag til 
serviceordning for private fællesveje på landet fremgår af bilag 2. 
  
I bymæssig bebyggelse omfatter serviceordningen lapning af slaghuller, forsegling af revner og udlægning af 
asfaltslidlag, og på landet omfatter ordningen overslæbning af grusveje to gange årligt. Alt arbejde derudover 
forestås af vejlaug og grundejerforeninger. 
  
Kommunens udførelse af vedligeholdelsesopgaver baserer sig på ordninger, der er indgået med hjemmel i Lov om 
private fællesveje, og kommunens udførelse vil derfor ikke være i strid med kommunalfuldmagten. 
  
ØKONOMI 
Kommunen kan opkræve de faktiske udgifter sammen med et administrationstillæg på 9 % af udgifterne. 
 
Teknik- og 
Miljøudvalget 
9. november 2015 
Sagsnr. 710-2010-
44066 
Dok.nr. 710-2015-
238288 
Sagsbehandler 
DPTSTR 
  
Tidl. politisk behandling 
TM-U, 13.08.15, pkt. 75 
Forventet sagsgang 
TM-U, ØK, BY 
Lovgrundlag 
Lov om offentlige veje og Lov om private 
fællesveje 
Kommunen skal sørge for, at arbejdet udføres billigst muligt. I henhold til privatvejslovens § 99a sker dette ved 
særskilt udbud med mindst tre bydende.  
  
Opkrævningen inkl. administrative udgifter – sker en gang årligt i januar måned og udsendes til vejlaug, 
grundejerforening eller kontaktperson for vejen, som herefter selv står for opkrævningen.  
  
Den årlige opkrævning indeholder betaling for de opgaver, som er aftalt udført mellem kommunen og repræsentanter
for vejen. Afregning foregår bagud, og der vil alene blive opkrævet for de faktiske udgifter samt tillæg for 
administrationsudgift på de enkelte veje.  
  
Der fremsendes en aconto opkrævning på 2.000 kr. pr. 100 meter løbende vej primo januar.  
  
Teknik og Kultur vurderer, at ordningen er udgiftsneutral for kommunen.  
  
INDDRAGELSE 
Der er afholdt et dialogmøde med repræsentanter for veje, der skal overgå til privat drift og vedligeholdelse. På 
dialogmødet blev administrationsmodellen omkring serviceordningen drøftet, og repræsentanterne fik indsigt i 
hvordan en eksisterende grundejerforening driver en privat fællesvej.  
  
Efter politisk behandling af sagen vedrørende serviceordning på private fællesveje i [adresse], vil der blive 
afholdt et borgermøde.  
  
Hvis ordningerne tiltrædes af vejlaug og grundejerforeninger, skal der laves detaljerede aftaler med de enkelte 
repræsentanter for vejene. Dette skal sikre, at der er enighed om omfanget af opgaverne, den forventede kvalitet og 
den økonomi som vejlaug og grundejerforeninger skal binde til opgaveløsningen. 
  
INDSTILLING 
Direktøren for Teknik og Kultur indstiller til Byrådet: 
  
1.   At grundejere tilbydes en serviceordning for vedligeholdelse af private fællesveje i bymæssig bebyggelse og for 
vedligeholdelsen af private fællesveje på landet, jf. bilag 1 og bilag 2.  
  
BESLUTNING 
  
Bilag 
  
  
  
  
Teknik- og Miljøudvalget, 9. november 2015: 
Fraværende: Ingen 
  
Det blev besluttet, at grundejere tilbydes en serviceordning for vedligeholdelse af private fællesveje som 
beskrevet. Teknik- og Miljøudvalget besluttede desuden at genoptage sagen efter det planlagte borgermøde 
januar 2016, hvorefter der eventuelt vil kunne foretages justeringer i serviceordningen. 
Bilag 1 - Serviceordning for private fællesveje i 
bymæssig bebyggelse 
710-2015-238456 
Bilag 2 - Serviceordning for private fællesveje på 
landet 
710-2015-238522 
